
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1935 

30 Δεκεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση ημερομηνίας απόδοσης της προσωρινής 
αύξησης της πάγιας προκαταβολής της Πρεσβείας 

μας στο Αμμάν. 1 

Αποζημίωση των μελών του Δ.Σ. της Δημοτικής 
ΕπιχείρησηςΎδρευσης Αποχέτευσης του Δήμου 

Φαρκαδόνας του Ν. Τρικάλων. 2 

Τροποποίηση του Οργανισμού Εσωτερικής Υπηρεσίας 
του Δήμου Καρπενησιού Νομού Ευρυτανίας. 3 


Τροποποίηση του Οργανισμού Εσωτερικής Υπηρε¬ 
σίας (Ο.Ε.Υ.) του Δήμου Μεσσαπίων Ν. Εύβοιας. 4 
Αναθεώρηση άδειας λειτουργίας του Σταυριδείου 
Εκκλησιαστικού Ιδρύματος Περίθαλψης Χρονίως 
πασχόντων «Ο ΑΓΙΟΣ ΚΥΠΡΙΑΝΟΣ», αρμοδιότητας 
Ιεράς Μητρόπολης Αλεξ/πολης, μη κερδοσκοπι¬ 


κού χαρακτήρα. 5 

Α ΠΟΦΑΣΕ ΙΣ 

Αριθμ. 2/60276/Α0024 (1) 


Παράταση ημερομηνίας απόδοσης της προσωρινής αύ¬ 
ξησης της πάγιας προκαταβολής της Πρεσβείας μας 
στο Αμμάν. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Του άρθρου 145, παρ. 1 του ν. 2594/1998 «Περί Οργανι¬ 
σμού του Υπουργείου Εξωτερικών» (Φ.Ε.Κ. 62/Α'/1998). 

2. Του άρθρου 46 παρ. 2 και 3 του ν. 2362/27.11.1995 
(ΦΕΚ 247, Τεύχος Α') «Περί Δημοσίου Λογιστικού, ελέγ¬ 
χου των δαπανών του Κράτους και άλλες διατάξεις». 

3. Του άρθρου 27 του ν. 2081/1992 (Α' 154), με το οποίο 
προσετέθη το άρθρο 29Α στον ν. 1558/1985 «Περί Κυ- 
βερνήσεως και Κυβερνητικών Οργάνων». 

4. Την υπ’ αριθμ. 14650/ΔΙΟΕ 85/17.3.2004 (Φ.Ε.Κ. 519/ 
τ. Β'/17.3.2004) κοινής απόφασης του Πρωθυπουργού και του 
Υπουργού Οικονομίας και Οικονομικών «Καθορισμός αρμοδι¬ 
οτήτων των Υφυπουργών Οικονομίας και Οικονομικών». 

5. Της υπ’ αριθμ. 2/81221/Α0024/7.11.1999 (Φ.Ε.Κ. 2304/τ. 
Β'/31.12.1999) κοινής απόφασης των Υπουργών Οικονο¬ 
μικών και Εξωτερικών «Περί καθορισμού του είδους και 


του ποσοστού των δαπανών που θα καταβάλλονται από 
την Πάγια Προκαταβολή των Πρεσβειών, σε Βάρος του 
Ειδικού Φορέα 09-120. 

6. Της υπ’ αριθμ. 133209/12.6.1967 κοινής απόφασης των 
Υπουργών Εξωτερικών και Οικονομικών, με την οποία το 
ύψος της πάγιας προκαταβολής της Πρεσβείας της Ελλά¬ 
δας στο Αμμάν, καθορίστηκε σε δολλάρια Η.Π.Α 1.000. 

7. Της υπ’ αριθμ. 92730/3972/20.7.1972 κοινή απόφαση 
των Υπουργών Εξωτερικών και Οικονομικών, με την 
οποία αυξήθηκε το ύψος της πάγιας προκαταβολής 
της Πρεσβείας της Ελλάδας στο Αμμάν, σε Δολάρια 
Η.Π.Α 6.000. 

8. Της υπ’ αριθμ. 92833/4612/13.8.1982 κοινής απόφασης 
των Υπουργών Εξωτερικών και Οικονομικών, με την οποία 
αυξήθηκε το ύψος της πάγιας προκαταβολής της Πρεσβεί¬ 
ας της Ελλάδας στο Αμμάν, σε Δολάρια Η.Π.Α. 8.000. 

9. Της υπ’ αριθμ. 2/76224/Α0024/24.1.2003 (ΦΕΚ 250/Β7 
1.3.2003) κοινής απόφασης των Υπουργών Εξωτερικών 
και Οικονομικών, με την οποία αυξήθηκε προσωρινά (ως 
31.11.2004) το ύψος της πάγιας προκαταβολής της Πρεσβεί¬ 
ας της Ελλάδας στο Αμμάν, κατά 7.000 δολάρια Η.Π.Α. 

10. Της υπ’ αριθμ. 2/53882/Α0024/26.10.2004 (ΦΕΚ 
380/Β'/4.11.2004) κοινής απόφασης των Υπουργών Εξω¬ 
τερικών και Οικονομικών, με την οποία ορίστηκε ως 
ημερομηνία απόδοσης της προσωρινής αύξησης της 
πάγιας προκαταβολής της Πρεσβείας μας στο Αμμάν, 
η 30.11.2005. 

11. Το υπ’ αριθμ. Φ.086/ΑΣ 1488/7.11.2005 έγγραφο της Πρε¬ 
σβείας της Ελλάδας στο Αμμάν, με το οποίο ζητά την πα¬ 
ράταση της ημερομηνίας απόδοσης, λόγω της γενικότερα 
έκρυθμης κατάστασης που επικρατεί στην περιοχή. 

12. Το γεγονός ότι η παρούσα δεν προκαλεί δαπάνη σε 
βάρος του Κρατικού Προϋπολογισμού, αποφασίζουμε: 

1. Την τροποποίηση της υπ’ αριθμ. 2/53882/Α0024/ 
26.10.2004 κοινής υπουργικής απόφασης και ορίζουμε 
ως ημερομηνία απόδοσης της προσωρινής αύξησης της 
πάγιας προκαταβολής της Πρεσβείας μας στο Αμμάν 
-ποσού 7.000 Δολαρίων Η.Π.Α- την 30.11.2006. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 30 Νοεμβρίου 2005 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΠΕΤΡΟΣ ΔΟΥΚΑΣ ΠΕΤΡΟΣ ΜΟΛΥΒΙΑΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 19995 (2) 

Αποζημίωση των μελών του Δ.Σ. της Δημοτικής Επιχεί¬ 
ρησης Ύδρευσης Αποχέτευσης του Δήμου Φαρκα- 
δόνας του Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του ν. 2647/1998 «Μεταβίβαση αρμο¬ 
διοτήτων στις Περιφέρειες και την Αυτοδιοίκηση και 
άλλες διατάξεις». 

3. Τις διατάξεις του άρθρου 3 παρ. 7 του ν. 1069/1980 
«περί κινήτρων για την ίδρυση επιχειρήσεων ύδρευσης 
και αποχέτευσης», όπως τροποποιήθηκαν με τις διατά¬ 
ξεις του άρθρου 8 του ν. 2839/2000. 

4. Την υπ’ αριθμ. 40/2005 απόφαση - πρόταση του 
Διοικητικού Συμβουλίου της Δημοτικής Επιχείρησης 
Ύδρευσης - Αποχέτευσης του Δήμου Φαρκαδόνας του 
Νομού Τρικάλων. 

5. Τις διατάξεις του άρθρου 175 παρ. 3 του π.δ/τος 
410/1995 του Δ.Κ.Κ., όπως αντικαταστάθηκε με τις δια¬ 
τάξεις του άρθρου 22 παρ. 7 του ν. 3274/2004. 

6. Το γεγονός ότι από τις διατάξεις αυτής της από¬ 
φασης προκαλείται δαπάνη σε βάρος του προϋπολο¬ 
γισμού της Επιχείρησης ύψους 5.200, 00 ευρώ για το 
τρέχον οικ. έτος για την οποία έχει εγγράφει ανάλογη 
πίστωση στον προϋπολογισμό του Νομικού Προσώπου 
της Επιχείρησης, αποφασίζουμε: 

Καθορίζουμε την αποζημίωση των μελών του Διοικη¬ 
τικού Συμβουλίου της Δημοτικής Επιχείρησης Ύδρευσης 
- Αποχέτευσης του Δήμου Φαρκαδόνας του Ν. Τρικάλων, 
για τη συμμετοχή τους στις συνεδριάσεις του έτους 2005 
σε 25,00 ευρώ ανά συνεδρίαση. 

Ο αριθμός των συνεδριάσεων θα ανέρχεται σε τρεις 
(3) το πολύ συνεδριάσεις το μήνα που θα πραγματο¬ 
ποιούνται εκτός των ωρών εργασίας των υπηρεσιών 
της Επιχείρησης. 

Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Επιχείρη¬ 
σης ύψους 5.200,00 ευρώ για το τρέχον οικ. έτος για 
την οποία έχει εγγράφει ανάλογη πίστωση στον Κ.Α. 
61.01.00 του σκέλους των εξόδων του προϋπολογισμού 
της επιχείρησης οικ. έτους 2005. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Τρίκαλα, 21 Δεκεμβρίου 2005 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθ. 6469 (3) 

Τροποποίηση του Οργανισμού Εσωτερικής Υπηρεσίας 
του Δήμου Καρπενησιού Νομού Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη τις διατάξεις: 

1. Του άρθρου 12 του ν. 1188/1981 (ΦΕΚ Α' 204) όπως 
αντικαταστάθηκαν αρχικά με το άρθρο 26 του ν. 1832/ 
1989 και μετέπειτα με την παρ. 5 του άρθρου 8 του 
ν. 2307/1995, (ΦΕΚ Α' 113). 


2. Του άρθρου 36 παρ. 15 του ν. 2190/1994, (ΦΕΚ Α' 
28). 

3. Του άρθρου 18 παρ. 2 του ν. 2539/1997 (ΦΕΚ Α' 
244), όπως αντικαταστάθηκε με το άρθρο 13 παρ. 1 του 
ν. 2672/1998, (ΦΕΚ Α' 290). 

4. Τα άρθρα 7, 9,11,12, και 18 παρ. 12 του ν. 2503/1997, 
(ΦΕΚ Α' 107). 

5. Το άρθρο 1 παρ. 2α του ν. 2469/1997 «Περιορισμός 
και βελτίωση της αποτελεσματικότητας των κρατικών 
δαπανών και άλλες διατάξεις» (ΦΕΚ Α' 38). 

6. Το άρθρο 27 του ν. 3013/2002 (ΦΕΚ Α' 102). 

7. Τα π.δ. 37Α/1987 (ΦΕΚ Α' 11), 22/1990 (ΦΕΚ Α' 7), 
50/2001 (ΦΕΚ Α' 39), καθώς και του άρθρου 106 του π.δ. 
410/1995 (ΦΕΚ Α' 231). 

8. Την υπ’ αριθμ. 5921/7.9.1997 απόφαση του Γενικού 
Γραμματέα Περιφέρειας Στερεός Ελλάδας «Μεταβίβα¬ 
ση δικαιώματος υπογραφής με εντολή Γ.Γ.Π.Σ.Ε.» (ΦΕΚ 
532/Β'/16.9.1999), η ισχύς της οποίας ανανεώθηκε με την 
υπ’ αριθμ. 1526/5.4.2004 όμοια απόφαση του (ΦΕΚ 614/ 
Β'/27.4.2004). 

9. Την υπ’ αριθμ. 4057/11.9.2003 απόφασή μας που δη- 
μοσιεύθηκε στο ΦΕΚ 1372/2003 τ. Β' περί τροποποίη¬ 
σης του Οργανισμού Εσωτερικής Υπηρεσίας του Δήμου 
Καρπενησιού. 

10. Την υπ’ αριθμ. 295/21.11.2005 απόφαση του Δημοτι¬ 
κού Συμβουλίου Δήμου Καρπενησιού. 

11. Την υπ’ αριθμ. 19/9.12.2005 γνωμοδότηση του Υπηρε¬ 
σιακού Συμβουλίου Προσωπικού Ο.Τ.Α. Νομού Ευρυτανί¬ 
ας, με την οποία διατυπώνεται η σύμφωνη γνώμη για την 
τροποποίηση του Οργανισμού Εσωτερικής Υπηρεσίας 
του Δήμου Καρπενησιού, αποφασίζουμε: 

Εγκρίνουμε την τροποποίηση του Οργανισμού Εσωτε¬ 
ρικής Υπηρεσίας του Δήμου Καρπενησιού Ευρυτανίας, 
επιφέροντας τις κατωτέρω μεταβολές αυτού ήτοι: 
ΤΡΟΠΟΠΟΙΗΣΗ ΟΡΓΑΝΙΣΜΟΥ ΕΣΩΤΕΡΙΚΗΣ ΥΠΗΡΕΣΙΑΣ 

Στο τέλος του άρθρου 7 «ΑΡΜΟΔΙΟΤΗΤΕΣ ΤΜΗΜΑΤΟΣ 
ΤΕΧΝΙΚΩΝ ΥΠΗΡΕΣΙΩΝ ΚΑΙ ΠΕΡΙΒΑΛΛΟΝΤΟΣ» προστί¬ 
θεται παράγραφος 

7.5 Γ ραφείο προσβασιμότητας ΑΜΕΑ. 

Το γραφείο έχει σκοπό την προώθηση μέτρων που 
θα εξασφαλίζουν την προσβασιμότητα των ΑΜΕΑ στα 
κτίρια του Δήμου όπου στεγάζονται οι υπηρεσίες του 
καθώς και την προώθηση μέτρων που θα βελτιώνουν 
την ποιότητα των συνθηκών διοικητικής εξυπηρέτησης 
των ΑΜΕΑ. 

Στο γραφείο αυτό θα τοποθετηθεί (1) μόνιμος υπάλλη¬ 
λος από τον κλάδο ΠΕ-3 και ένας (1) μόνιμος υπάλληλος 
από τον κλάδο ΤΕ-3. 

Στο άρθρο 16 «ΤΑΚΤΙΚΕΣ ΟΡΓΑΝΙΚΕΣ ©ΕΣΕΙΣ ΜΕ 
ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ» στον πίνακα Δ' 
ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (Δ.Ε.) και 
στη σειρά ΔΕ-30 Τεχνιτών οι θέσεις από (2) δύο διαμορ¬ 
φώνονται σε (3) τρεις και το σύνολο των θέσεων ΔΕ από 
61 (εξήντα ένα) διαμορφώνονται σε 62 (εξήντα δύο) 

ΑΚΡΟΤΕΛΕΥΤΙΟ ΑΡΟΡΟ 

Από τις διατάξεις της απόφασης αυτής δεν προκα- 
λείτε δαπάνη σε βάρος του προϋπολογισμού του οι¬ 
κονομικού έτους 2005. Η μελλοντική επιβάρυνση του 
προϋπολογισμού του Δήμου από την απόφαση αυτή δεν 
είναι δυνατόν να υπολογιστεί. 

Κατά τα λοιπά εξακολουθεί να ισχύει η υπ’ αριθμ. 
4057/11.9.2003 απόφασή μας περί τροποποίησης του Ορ- 

γανισμού Εσωτερικής Υπηρεσίας του Δήμου Δομνίστας 
η οποία δημοσιεύθηκε στο 1372/2003 τ. Β' Φ.Ε.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 19 Δεκεμβρίου 2005 
Με εντολή Γενικού Γραμματέα Περιφέρειας 
Ο Διευθυντής 
ΠΑΝΑΓΙΩΤΗΣ ΤΣΙΓΚΑΣ 
-♦- 

Αριθ. 17141 (4) 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) του Δήμου Μεσσαπίων Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τ.Α. κ.α. διατάξεις». 

2. Τις διατάξεις του άρθρου 12 του ν. 1188/1981 όπως 
τροποποιήθηκαν με τις όμοιες του άρθρου 8 του παρ. 

5 του ν. 2307/1995. 

3. Τ ις διατάξεις του ν. 2081/1992 με τις οποίες προ¬ 
στίθενται στο ν. 1558/1985 «Κυβέρνηση και Κυβερνητικά 
όργανα» νέο άρθρο 29Α. 

4. Τ ις διατάξεις του ν. 1586/1986 «Βαθμολογική διάρ¬ 
θρωση των θέσεων του Δημοσίου ΝΠΔΔ και ΟΤΑ κ.α 
διατάξεις». 

5. Τις διατάξεις του π.δ. 37Α/1987 και π.δ. 22/1990. 

6. Τις διατάξεις του ν. 2130/1993, ν. 2190/1994 «Σύσταση, 
ανεξάρτητης αρχής για την επιλογή προσωπικού και 
ρύθμιση θεμάτων διοίκησης» και ν. 2218/1994. 

7. Τις διατάξεις του ν. 2539/1997 «Συγκρότηση της 
Πρωτοβάθμιας Τ.Α.». 

8. Την υπ’ αριθμ. 1564/5.4.2004 απόφαση του Γενικού 
Γ ραμματέα Περιφέρεας Στερεός Ελλάδας «περί μεταβί¬ 
βασης υπογραφής με εντολή Γ.Γ. Περ. Στ. Ελλάδας». 

9. Τις υπ’ αριθμ. 133/2004 και 46/2005 αποφάσεις του 
Δημοτικού Συμβουλίου Μεσσαπίων. 

10. Τα υπ’ αριθμ. 6/23.3.2005 και 43/7.12.2005 πρακτι¬ 
κά του Υ.Σ. οτα Ν. Εύβοιας που γνωμοδότησε για τις 
τροποποιήσεις του Ο.Ε.Υ. του Δήμου Μεσσαπίων, απο¬ 
φασίζουμε: 

Εγκρίνουμε τις υπ’ αριθμ. 133/2004 και 46/2005 Α.Δ.Σ. 
περί τροποποίησης του Οργανισμού Εσωτερικής Υπηρε¬ 
σίας (Ο.Ε.Υ) του Δήμου Μεσσαπίων ως προς τα άρθρα 
1, 2,11,13,16 και 17 που έχει ως εξής: 

1) Την τροποποίηση του άρθρου 1: 

α. Οι παρ. 2 έως και 5 του αρθ. 1 αριθμούνται 3 έως και 

6 αντίστοιχα και προστίθεται παράγραφος 2 ως εξής: 
Α) Διεύθυνση Δημοτικής Αστυνομίας με τα κάτωθι 

τμήματα και γραφεία: 

1. Τμήμα επιστημονικής υποστήριξης: 
α) Γ ραφείο επιστημονικού προσωπικού 
β) Γ ραφείο Εποπτών Υγείας. 

2. Τμήμα προγραμματισμού - συντονισμού και παρα¬ 
κολούθησης εργασιών: 

α) Γ ραφείο ειδικού ένστολου προσωπικού 
β) Γ ραφείο Γ ραμματειακής υποστήριξης, 
β. Στη νέα παράγραφο 3 της Δ/νσης Τεχνικών Υπη¬ 
ρεσιών, αφαιρείται απο το τμήμα περιβάλλοντος το 


γραφείο καθαριότητας και προστίθεται εδάφιο Γ με την 
δημιουργία τμήματος καθαριότητας ως εξής: 

1. Τμήμα Καθαριότητας 

α) Γ ραφείο Εποπτών Καθαριότητας 

β) Γ ραφείο Εργασιών Καθαριότητας-αποκομιδής 

γ) Γ ραφείο Γ ραμματειακής υποστήριξης. 

Τα άρθρα 3 έως και 19 αριθμούνται 4 έως 20 αντίστοι¬ 
χα και προστίθεται άρθρο 3 ως εξής: 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ ΔΗΜΟΤΙΚΗΣ ΑΣΤΥ¬ 
ΝΟΜΙΑΣ 

Α. Τμήμα Επιστημονικής Υποστήριξης, 
α) Γ ραφείο Επιστημονικού Προσωπικού. 

Το προσωπικό του γραφείου αυτού απαρτίζεται κυρί¬ 
ως από μηχανικούς. Κύρια αποστολή και αρμοδιότητα 
του προσωπικού αυτού είναι να συνεπικουρούν το έργο 
του ειδικού ένστολου προσωπικού κατά περίπτωση και 
αντικείμενο.Κυρίως η στελέχωση του γραφείου αυτού 
γίνεται από υπαλλήλους του κλάδου ΠΕ3 (Πολεοδό¬ 
μους, Συγκοινωνιολόγους ΠΕ/Περιβαντολόγους) και 
άλλων συναφών κλάδων. Γενικά οι αρμοδιότητές του 
προκύπτουν από τις ισχύουσες κάθε φορά διατάξεις 
νόμων - διαταγμάτων εγκυκλίων και κανονισμών (θέμα¬ 
τα πολεοδομικά - θέματα περιβαλλοντολογικά) κ.λπ. 
β) Γ ραφείο Εποπτών Υγείας 

Έλεγχος των υγρών - στερεών και αέριων αποβλήτων 
της ρύπανσης των υδάτων και της θάλασσας.Έλεγχος 
για την καθαριότητα και της αισθητικής της πόλης και 
ευκοσμία αυτής. Έλεγχος προστασίας χώρων της πό¬ 
λης από δραστηριότητες που θέτουν σε κίνδυνο την 
υγεία των κατοίκων αυτής. Εκπόνηση και Εφαρμογή 
προγραμμάτων για την προστασία και την προαγωγή 
της υγείας.Έκδοση τοπικών υγειονομικών κανονισμών. 
Γ ενικά οποιεσδήποτε ενέργειες που εμπίπτουν στις αρ¬ 
μοδιότητές τους βάσει νόμων, διαταγμάτων, εγκυκλίων 
και κανονισμών.Οι αρμοδιότητες των εποπτών υγείας 
συνεπικουρούν στο έργο του ειδικού ένστολου προσω¬ 
πικού κατά περίπτωση και αντικείμενο. 

Β. Τμήμα προγραμματισμού-συντονισμού και παρακο¬ 
λούθησης εργασιών. 

α) Γ ραφείο ειδικού ένστολου προσωπικού 
Το Ειδικό προσωπικό της Δημοτικής Αστυνομίας ασκεί 
τις εξής αρμοδιότητες: 

1. Τον έλεγχο της τήρησης των διατάξεων που αφο¬ 
ρούν την καθαριότητα, την κυκλοφορία και στάθμευση 
των οχημάτων, την οικοδόμηση, την ύδρευση, την άρ¬ 
δευση, την αποχέτευση, την ηχορύπανση, τη ρύπαν¬ 
ση των θαλασσών από πηγές ξηράς, της προστασίας 
των επίγειων και υπόγειων υδάτινων αποθεμάτων και 
την προστασία του περιβάλλοντος (άρθρο 24 π.δ/τος 
410/1995) (Α' 231). 

2. Τον έλεγχο τήρησης των διατάξεων που αφορούν 
τη λειτουρία των εμποροπανηγύρεων (άρθρο 24 π.δ/τος 
410/1995). 

3. Τον έλεγχο της τήρησης των διατάξεων που αφο¬ 
ρούν τη λειτουργία των πάσης φύσεως επιτηδευμάτων 
και επαγγελμάτων (άρθρο 24 π.δ/τος 410/1995). 

4. Τον έλεγχο της τήρησης των διατάξεων που αφο¬ 
ρούν τη λειτουργία δημοτικών ή κοινοτικών εργαστη¬ 
ρίων και τον έλεγχο των υγρών, στερεών και αέριων 
αποβλήτων, της ρύπανσης των υδάτων και της θάλασ¬ 
σας (άρθρο 24 π.δ/τος 410/1995). 

5. Τον έλεγχο της τήρησης των διατάξεων που 
αφορούν τη λειτουργία όλων των καταστημάτων και 
επιχειρήσεων των οποίων οι όροι λειτουργίας καθορί¬ 
ζονται από υγειονομικές διατάξεις (άρθρο 24 π.δ/τος 
410/1995). 

6. Τον έλεγχο της τήρησης των διατάξεων που αφο¬ 
ρούν τη δραστηριότητα γενικά των μικροπωλητών και 
τη λειτουργία κυλικείων σε κοινόχρηστους χώρους 
(άλση, κήπους κ.λπ.) (άρθρο 24 π.δ/τος 410/1995). 

7. Τον έλεγχο της τήρησης των διατάξεων που αφο¬ 
ρούν την εγκατάσταση και λειτουργία θεάτρων, κινη¬ 
ματογράφων και παρεμφερών επιχειρήσεων, που προ- 
βλέπονται από τους α.ν. 445/1937 (Α' 22) και 446/1937 
(Α' 23) (άρθρο 24 π.δ/τος 410/1995). 

8. Τον έλεγχο της τήρησης των διατάξεων που αφο¬ 
ρούν τη λειτουργία μουσικής σε δημόσια κέντρα, ύστερα 
από σχετική άδεια που προβλέπεται από αστυνομικές 
διατάξεις και χορηγούνται σύμφωνα με την Α5/3010/ 
1985 υγειονομική διάταξη (Β' 593) (άρθρο 24 π.δ/τος 
410/1995). 

9. Τον έλεγχο της τήρησης των διατάξεων που αφο¬ 
ρούν την εγκατάσταση και λειτουργία ψυχαγωγικών 
παιδιών που προβλέπονται από αστυνομικές διατάξεις 
και δεν υπάγονται στις διατάξεις του ν. 2000/1991 (Α' 
206) (άρθρο 24 π.δ/τος 410/1995). 

10. Τον έλεγχο για την εφαρμογή των διατάξεων για 
την κοινή ησυχία, την καθαριότητα και την αισθητι¬ 
κή των πόλεων, ευκοσμία και ευταξία {Αστ.Διατάξεις 
6/1996, (Β' 1028) & 3/1996, (Β' 15) άρθρο 17 της υπ’ αριθμ. 
Υ1 β/2000/1995 υγειονομικής διάταξης και άρθρο 417 Π.Κ., 
(Β' 343)}. 

11. Τον έλεγχο της τήρησης των διατάξεων που αφο¬ 
ρούν τη λειτουργία των καταστημάτων και επιχειρήσεων 
υγειονομικού ενδιαφέροντος, θεάτρων κινηματογράφων 
ψυχαγωγικών παιδιών, εκμίσθωσης μοτοποδηλάτων {α.ν. 
2520/1940, (Α' 273) ν. 2323/1995, (Α' 145) π.δ. 180/1979, 
(Α' 175) όπως ισχύει, Υγειονομικές και Αστυνομικές δι¬ 
ατάξεις}. 

12. Τον έλεγχο της τήρησης των διατάξεων που αφο¬ 
ρούν τη στάθμευση οχημάτων {άρθρο 34 του ν. 2696/ 
1999 Κ.Ο.Κ (Α' 57)}. 

13. Τον έλεγχο της τήρησης των διτάξεων που αφο¬ 
ρούν τη σήμανση των εργασιών που εκτελούνται στις 
οδούς {άρθρο 9 το ν. 2696/1999, (Α' 57)}. 

14. Τον έλεγχο της τήρησης των διατάξεων που αφο¬ 
ρούν τη ρύθμιση της κυκλοφορίας με υποδείξεις και 
σήματα των τροχονόμων {άρθρο 3 του ν. 2696/1999, 
(Α' 57)}. 

15. Τον έλεγχο της τήρησης των διατάξεων που αφο¬ 
ρούν τις εκπομπές ρύπων, θορύβων κ.λπ. από οχήματα 
{άρθρο 15 παρ. 1 του ν. 2696/1999, (Α' 57)}. 

16. Τον έλεγχο της τήρησης των διατάξεων που αφο¬ 
ρούν τις υποχρεώσεις αυτών που εκτελούν έργα και ε 16. 
Τον έλεγχο της τήρησης των διατάξεων που αφορούν 
τις υποχρεώσεις αυτών που εκτελούν έργα και εναπο¬ 
θέτουν υλικά και εργαλεία στις οδούς, στο δημοτικό ή 
κοινοτικό δίκτυο (άρθρο 47 του ν. 2696/1999, {Α' 57}). 

17. Τον έλεγχο της τήρησης των διατάξεων του Γενι¬ 
κού Οικοδομικού Κανονισμού και των διατάξεων για τις 
επικίνδυνες οικοδομές {ν. 1577/1985, (Α' 210) ν. 651/1977, 
(Α' 207), ν. 1647/1986, (Α' 141) και π.δ. της 13.4.1929, (Α' 
153)} και άρθρο 27 παρ. 3 του Γ ενικού Οικοδομικού Κα¬ 
νονισμού ν. 1577/1985 (Α' 210), Σ. 


18. Τον έλεγχο της τήρησης των διατάξεων για την 
επίβλεψη εφαρμογής διακοπής εργασιών λόγω έλλει¬ 
ψης μέτρων ασφαλείας και υγιεινής {άρθρο 116 του π.δ 
1073/1981, (Α' 260)}. 

19. Τον έλεγχο της τήρησης των διατάξεων για το 
ωράριο λειτουργίας των κέντρων διασκέδασης και των 
συναφών καταστημάτων, καθώς και ων εμπορικών κα¬ 
ταστημάτων {άρθρο 23, 24 και 46 του ν. 2224/1994, (Α' 
112), άρθρο 8 του ν. 2207/1994, (Α' 65), άρθρο 14 παρ. 2 
του ν. 2194, (Α' 34) και την υπ’ αριθμ. 1011/22/19-ιβ/1994, 
(Β' 724) κοινή υπουργική απόφαση, όπως τροποποιήθη¬ 
κε με την υπ’ αριθμ. 1011/22/19-κ.θ, 1995, (Β' 1055) κοινή 
υπουργική απόφαση}. 

20. Την αφαίρεση άδειας οικοδομής και ασφαλιστικές 
εισφορές {άρθρο 41 παρ. 2. Κανονισμού Ασφάλισης ΙΚΑ 
816Β -65, όπως αντικαταστάθηκε με την παρ. 3 ΑΥΚΥ Φ 
21/21/1473/1972, (Β' 324)}. 

21. Την επιθεώρηση αμαξωμάτων κοντινών ως προς 
την εμφάνισή τους {απόφαση Υπουργού Εμπορίου 
ΚΙ2113/1995, (Β786)}. 

22. Τον έλεγχο επιχειρήσεων τουριστικού ενδιαφέρο¬ 
ντος, σχετικά με την εφαρμογή της τουριστικής νομο- 
θεσίας(βεβαίωση παραβάσεων, εκτέλεση διοικητικών 
κυρώσεων κ.λπ.{Ν.393/1976, (Α199), Ν.2160/1993, (Α118)}. 

23. Την προστασία σπηλαίων [απόφαση ΥΠ.Π.Ε.34593/ 
1983, (Β3988)σε συνδυασμό με ΚΥΑΓΝΟΣ/57263/1994, 
(Β894)]. 

24. Τον έλεγχο της τήρησης των διατάξεων που αφο¬ 
ρούν την αλιεία στα εσωτερικά ύδατα (λιμνοθάλασσες, 
λίμνες, ιχθυοτροφεία, ποταμού [β.δ. 666/1966 (Α' 160), ν.δ. 
420/1970 (Α' 27), ν. 2040/1992, (Α' 70) και άρθρο 8 του ν. 
2332/1995 (Α' 181)]. 

25. Την εφαρμογή και τήρηση των διατάξεων που αφο¬ 
ρούν τους χώρους εγκατάστασης πλανόδιων νομάδων 
(υγειονομική διάταξη Α5696/1983 (Β' 243)). 

26. Τον έλεγχο της τήρησης των διατάξεων που 
αφορούν τις κάθε είδους κανονιστικές αποφάσεις που 
εκδίδουν τα Δημοτικά η Κοινοτικά Συμβούλια, καθώς 
και την επιβολή των πάσης φύσεως προστίμων που 
καθορίζονται με τις κανονιστικές αποφάσεις (άρθρο 
37 π.δ/τος 410/1995). 

27. Τον έλεγχο της τήρησης των διατάξεων για την 
προστασία του αστικού και περιαστικού πρασίνου. 

28. Τις αρμοδιότητες της αγροφυλακής σε τοπικό 
επίπεδο όπως αυτές ορίζονται από τις διατάξεις του 
ν.δ. 3030/1954 (Α' 244) «Περί αγροφυλακής» όπως αυτό 
έχει συμπληρωθεί και τροποποιηθεί μεταγενέστερα και 
ιδίως: Η φρούρηση των αγροτικών κτημάτων για την 
πρόληψη της κλοπής, της φθοράς και των άλλων αδικη- 
μάτων.Η προανάκριση γι αυτά τα αδικήματα και η δίωξη 
και η εκδίκαση όσων διώκονται σε βαθμό πταίσματος 
κατά τους ορισμούς του ανωτέρου νόμου. Η αστυνομία 
για τα αρδευτικά ύδατα σύμφωνα με ανωτέρω νόμο και 
τις λοιπές συναφείς διατάξεις. Οι αρμοδιότητες της 
αγροφυλακής εκτείνονται στην αγροτική έκταση, ανα- 
φέρονται στα αγροτικά κτήματα, τα ακίνητα και κινητά 
τα χρησιμοποιούμενα για αγροτικές ή κτηνοτροφικές 
εργασίες ή σχετιζόμενα με τέτοιες εργασίες όπως αυτά 
αναφέρονται ειδικότερα στον ως άνω νόμο και τις λοι¬ 
πές σχετικές διατάξεις. 

29. Τον έλεγχο της τήρησης των διατάξεων που φο¬ 
ρούν την κατάληψη κοινόχρηστων χώρων [άρθρο 13 
του β.δ. 24.9/20.10.1988, (Α' 171), όπως αντικαταστάθηκε 

με το άρθρο 8 του ν. 1080/1980, (Α' 246), το άρθρο 54 
παρ. 4 του ν.1416/1984 (Α' 18), το άρθρο 26 παρ. 4 του 
ν. 1828/1989, (Α' 2) και το άρθρο 6 εδάφιο τρίτο του 
ν. 1800/1990, (Α' 125) σε συνδυασμό με το άρθρο 458 
του Π.Κ., όπως αντικαταστάθηκε με το άρθρο 1 παρ. 
12 του ν. 2207/1994, (Α' 65) σε συνδυασμό με διατάξεις 
που αναφέρονται στο υπαίθριο εμπόριο χωρίς άδεια 
επέκτασης καταστημάτων]. 

30. Τον έλεγχο της τήρησης των διατάξεων που 
αφορούν το υπαίθριο εμπόριο και τις λαϊκές αγορές 
[ν. 2323/1995 (Α' 145), απόφαση Υπουργού Εμπορίου ΚΙ 
2113/1995 (Β' 786) και απόφαση του Υπουργού Εμπορίου 
Α-26813/1995, (Β' 1085)]. 

31. Τη βεβαίωση μόνιμης κατοικίας για μεταδημότευση 
[άρθρο 32 του ν. 1516/1985 (Α' 20)και άρθρο 18 του π.δ. 
410/1995, (Α' 231)]. 

32. Την θεώρηση των τιμοκαταλόγων των δωματίων 
των ξενοδοχειακών επιχειρήσεων και καταλυμάτων στις 
περιπτώσεις που αυτές λειτουργούν σε νομούς ή νησιά 
που δέν εδρεύουν υπηρεσίες του ΕΟΤ [άρθρο 14 της 
503007/76 απόφασης του Γ.Γ.ΕΟΤ, η οποία κυρώθηκε 
με το άρθρο 8 του ν. 1652/1986, (Α' 167) και υπ’ αριθμ. 
1947/1994, (Β' 846) κοινή υπουργική απόφαση]. 

33. Τη φύλαξη των δημοτικών ή κοινοτικών εγκαταστά¬ 
σεων και της δημοτικής ή κοινοτικής περιουσίας. 

Β - Άσκηση των αρμοδιοτήτων. Ως προς τον ειδι¬ 
κότερο τρόπο άσκησης αρμοδιοτήτων ρυθμίζονται τα 
εξής, επί μέρους 

Β - Ασκηση αρμοδιοτήτων 

Ως προς τον ειδικότερο τρόπο άσκησης αρμοδιοτή¬ 
των ρυθμίζονται τα εξής, επί μέρους, θέματα: 

α) Ο έλεγχος για την καθαριότητα εκτείνεται σε όλους 
τους δημόσιους, κοινοτικούς και κοινόχρηστους χώρους 
και σε τόπους αγοράς. Για την άσκηση της αρμοδιότητας 
αυτής εφαρμόζονται ι διατάξεις του ν.δ. 805/1971 (Α' 1) 
και του άρθρου 26 παρ. 1 του ν. 1080/1980 (Α' 246). 

β) Ο έλεγχος για την στάθμευση των πάσης φύσεως 
οχημάτων εκτείνεται τόσο στους χώρους ελεγχόμενης 
στάθμευσης όσο και σε χώρους εκτός αυτών. Γ ια την 
άσκηση της αρμοδιότητας αυτής εφαρμόζονται οι δι¬ 
ατάξεις του άρθρου 26 παρ. 1 του ν. 1080/1980 και των 
άρθρων 104 και 105 του ν. 2696/1999 (Α' 57). 

γ) Για τον έλεγχο της οικοδόμησης, το προσωπικό 
της Δημοτικής Αστυνομίας δικαιούται να εισέρχεται σε 
αυλές, σε ανεγειρόμενες οικοδομές και πάσης φύσεως 
κτίσματα, σύμφωνα με τις ισχύουσες διατάξεις και να 
ελέγχει την ύπαρξη άδειας οικοδόμησης σε ισχύ, την 
αναγραφή του αριθμού της, την τήρηση των όρων της 
καθώς και την ύπαρξη και τήρηση των όρων κάθε άλλης 
σχετικής άδειας. 

δ) Ο έλεγχος της αποχέτευσης περιλαμβάνει και την 
παρεμπόδιση επιχωμάτωσης ή δόμησης της φυσικής 
ροής των χειμάρρων, τον έλεγχο των νερών που χύνο¬ 
νται στους χείμαρρους και ποταμούς για να μην περιέ¬ 
χουν λύματα βιομηχανικών και βιοτεχνιών, επιχειρήσεων, 
ή οικειών, τον έλεγχο για παράνομες συνδέσεις ακινή¬ 
των με υδροφόρους αγωγούς ή αγωγούς των ακάθαρ¬ 
των ή βρόχινων νερών ώς και παράνομες επεκτάσεις 
των αγωγών αυτών. Για τον έλεγχο αυτό το Προσωπικό 
της Δημοτικής Αστυνομίας δικαιούται να εισέρχεται 
σε αυλές ή οικήματα πάσης φύσεως, σύμφωνα με τις 
ισχύουσες διατάξεις. 


ε) Ο έλεγχος για την μόλυνση του περιβάλλοντος 
εκτείνεται σε κάθε πηγή και αιτία παροδική ή μόνιμη 
που προκαλεί ρύπανση ή μόλυνση στο φυσικό περιβάλ¬ 
λον (γή, αέρα, ποτάμια, λίμνες, θάλασσες, κ.λπ.). Στον 
έλεγχο υπόκεινται και οι εστίες καύσεως πάσης φύσεως 
κτιρίων (οικίες, ξενοδοχεία, καταστήματα, νοσοκομεία, 
βιοτεχνίες, βιομηχανίες κ.λπ.) ως και ηχορύπανση. Ο 
έλεγχος για την μόλυνση του περιβάλλοντος περι¬ 
λαμβάνει και τη ρύπανση από οσμές από εγκατάλειψη 
στερεών αντικειμένων ή υπολειμμάτων σε δημόσιους 
και ιδιωτικούς χώρους που δημιουργούνται από κάθε 
είδους δραστηριότητα. 

στ) Η προστασία του υπόγειου υδατικού δυναμικού πε¬ 
ριλαμβάνει και τον έλεγχο για την πρόληψη παράνομου 
ανοίγματος πηγαδιών και εκτέλεση γεωτρήσεων, τον 
έλεγχο της υπεράντλησης που δημιουργεί κινδύνους 
εξάντλησης και ελάττωσης του υπόγειου υδατικού δυ¬ 
ναμικού, τον έλεγχο της παράνομης πώλησης, διάθεσης, 
μεταφοράς ή αλλαγής χρήσεώς του, ην προστασία από 
τη ρύπανση και μόλυνση τόσο των υπόγειων όσο και 
των επιφανειακών νερών. 

β) Γ ραφείο Γ ραμματειακής υποστήριξης. 

1. Παροχή Γραμματειακών Υπηρεσιών Διεύθυνσης Δη¬ 
μοτικής Αστυνομίας (διακίνηση εισερχομένων - εξερχό- 
μενων εγγράφων, τήρηση αρχείων εγγράφων, δακτυλο¬ 
γράφηση και αναπαραγωγή κειμένων). 

2. Συγκέντρωση υλικού και τήρηση αρχείου (π.χ. σε 
φακέλους). Στο αρχείο περιλαμβάνονται πάσης φύσεως 
έγγραφα, έντυπα, αλληλογραφία κ.λπ. 

3. Χειρισμός του Μηχανογραφικού εξοπλισμού που 
είναι αναγκαίος για την αποδοτική εκτέλεση των δρα¬ 
στηριοτήτων της οργανικής μονάδας. 

4. Κάθε εργασία σχετική με τη διευκόλυνση του έργου 
αυτής. 

Στο άρθρο 1 και την Δ/νση Διοικητικών και Οικονομι¬ 
κών Υπηρεσιών προστίθεται Τμήμα Κέντρου Εξυπηρέ¬ 
τησης Πολιτών (Κ.Ε.Π) ως εξής: 

Τμήμα Κέντρου Εξυπηρέτησης Πολιτών) Γ ραφείο Εξυ¬ 
πηρέτησης - Ενημέρωσης - Πληροφόρησης Πολιτών. 

Επικοινωνεί άμεσα με τον πολίτη. Ευθύνη του είναι η 
καταχώρηση του αιτήματος του πολίτη, ο ορισμός της 
υπόθεσης του πολίτη, και η προώθησή της στους υπευ¬ 
θύνους διεκπεραίωσης. Ενημερώνει και πληροφορεί τους 
πολίτες για τις ενέργειες που απαιτούνται για τη διεκπε¬ 
ραίωση των διοικητικών τους υποθέσεων. Παραλαμβάνει 
τις αιτήσεις πολιτών για τη διεκπεραίωση υποθέσεών 
τους από τις υπηρεσίες του δημοσίου, τα στοιχεία των 
οποίων καταχωρεί σε ειδικό πρωτόκολλο. 

Διαθέτει για διευκόλυνσή τους έντυπα αιτήσεων κατά 
το άρθρ. 3 παρ. 3 του κώδικα διοικητικής διαδικασίας 
[ν. 2690/1999], 

Ελέγχει την πληρότητα των αιτήσεων των πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά που δεν υποβάλλονται μαζί 
με την αίτηση, το ΚΕΠ τα αναζητά και τα παραλαμβάνει 
με οποιοδήποτε πρόσφορο τρόπο από τις αρμόδιες 
υπηρεσίες, μετά από σχετική εξουσιοδότηση των πολι¬ 
τών. Διαβιβάζει πλήρεις τους φακέλους των υποθέσεων 
των πολιτών στην αρμόδια για τη διεκπεραίωσή τους 
υπηρεσία, με οποιοδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο ΚΕΠ υποβολής της αρχικής αίτησης από το 

οποίο το παραλαμβάνει ο πολίτης ή του αποστέλλεται 
από το ΚΕΠ στη διεύθυνση που έχει δηλωθεί με συστη¬ 
μένη επιστολή και με αντικαταβολή. 

Αναλαμβάνει τη δακτυλογράφηση, αναπαραγωγή, 
διεκπεραίωση κι αρχειοθέτηση της αλληλογραφίας 
του ΚΕΠ, παρακολουθεί την εξέλιξη της νομοθεσίας 
κι ενημερώνεται σε ότι αφορά θέματα διεκπεραίωσης 
διοικητικών υποθέσεων που αναλαμβάνει το ΚΕΠ. 

Δέχεται αιτήσεις [και διεκπεραιώνει όσες από αυτές 
μπορεί άμεσα] για τις εξής υπηρεσίες: 

Επικύρωση διοικητικών εγγράφων, θεώρηση γνήσιου 
της υπογραφής, χορήγηση παραβολών κι υπευθύνων 
δηλώσεων, χορήγηση του αποδεικτικού φορολογικής 
ενημερότητας μέσω ηλεκτρονικής διασύνδεσης με το 
σύστημα ΤΑΧΙδ, καθώς κι όλες τις υπηρεσίες που ορίζο¬ 
νται από το Υπουργείο Εσωτερικών, Δημόσιας Διοίκησης 
κι Αποκέντρωσης κι αφορούν Θέματα Υπουργείων [Εθνι¬ 
κής Παιδείας και Θρησκευμάτων, Εμπορικής Ναυτιλίας, 
Δικαιοσύνης(Ποινικό Μητρώο, Πρωτοδικείο), Εργασίας 
και Κοινωνικών Ασφαλίσεων - Γενικής Γραμματείας Κοιν. 
Ασφαλίσεως - Ασφαλιστικά Ταμεία (ΤΕΒΕ, ΙΚΑ, ΟΓΑ, 
ΤΣΜΕΔΕ) Εθνικής Αμύνης (Στρατολογία)] Περιφερειών, 
Νομαρχιακών Αυτοδιοικήσεων [Αστικής και Δημοτικής 
Κατάστασης] Υγείας, Πρόνοιας, Μεταφορών κι Επικοι¬ 
νωνιών, Αγροτικής Ανάπτυξης, Δ/νσης Εμπορίου, Δήμων, 
Επιμελητηρίων (Τεχνικό Επιμελητήριο) κι οποιοδήποτε 
άλλο θέμα ορίσει το Υπουργείο Εσωτερικών. 

β) Γραφείο Εσωτερικής Ανταπόκρισης - Διεκπεραί¬ 
ωσης Διοικητικών Υποθέσεων. Είναι αρμόδιο για την 
διεκπεραίωση των αιτημάτων των πολιτών από το ΚΕΠ, 
την διαχείριση των παραπόνων των πολιτών, τις προτά¬ 
σεις βελτίωσης των διοικητικών διαδικασιών. Προωθεί 
τα αιτήματα στις αρμόδιες για τη διεκπεραίωσή τους 
υπηρεσίες, παρακολουθεί με τη βοήθεια ηλεκτρονικών 
υπολογιστών εφοδιασμένων με κατάλληλο λογισμικό 
πρόγραμμα τη διαδικασία διεκπεραίωσης και την τήρη¬ 
ση των νόμιμων χρονικών προθεσμιών, παραλαμβάνει 
το σχετικό έγγραφο και το αποστέλλει στο ΚΕΠ της 
αρχικής υποβολής της αίτησης. Τηρεί τα σχετικά με τη 
διακίνηση των ανωτέρω αναφερομένων αιτήσεων των 
πολιτών στατιστικά στοιχεία και επιμελείται για την 
αποστολή των στατιστικών στοιχείων στο Υπουργείο 
Εσωτερικών από το αρμόδιο γραφείο, υποδέχεται και 
διαχειρίζεται τα παράπονα και τις προτάσεις των πολι¬ 
τών για βελτιώσεις των διοικητικών διαδικασιών. 

Αναλαμβάνει τη δακτυλογράφηση, αναπαραγωγή, 
διεκπεραίωση κι αρχειοθέτηση της αλληλογραφίας 
του ΚΕΠ, παρακολουθεί την εξέλιξη της νομοθεσίας 
κι ενημερώνεται σε ότι αφορά θέματα διεκπεραίωσης 
διοικητικών υποθέσεων που αναλαμβάνει το ΚΕΠ. Συ¬ 
νεργάζεται με άλλες υπηρεσίες για την καλλίτερη και 
συντομότερη διεκπεραίωση των υποθέσεων. 

Στο νέο άρθρο 4, προστίθεται Τμήμα Καθαριότητας, 
ως εξής: 

ΤΜΗΜΑ ΚΑΘΑΡΙΟΤΗΤΑΣ. 

Γ ραφείο Εποπτών Καθαριότητας 

1. Μεριμνά για την κανονική διενέργεια της καθαρι¬ 
ότητας στην πόλη, ελέγχει την άρτια εκτέλεση των 
συναφών προς την καθαριότητα των εργασιών. 

2. Παρακολουθεί την παρουσία του εργατοτεχνικού 
προσωπικού στον τόπο των εργασιών (οδηγών - ερ¬ 
γατών). 


3. Ελέγχει και επιστρατεύει την εκτέλεση των ερ¬ 
γασιών και διεξάγει κάθε υπηρεσία που ανάγεται σε 
ζητήματα καθαριότητας. 

4. Εφαρμόζει το ωράριο εργασίας των σ’ αυτό υπα- 
γομένων εργατοτεχνητών και υπαλλήλων. 

5. Εισηγείται τα κάθε μορφής δρομολόγια των δια¬ 
δρομών των αυτοκινήτων καθαριότητας. 

Οι αρμοδιότητες και τα καθήκοντα των εποπτών και 
επιστατών καθαριότητας καθορίζονται ως εξής: 

1. Υπάγεται στο Τμήμα Εξωτερικών υπηρεσιών και 
εκτελεί άμεσα τις εντολές του Προϊσταμένου του Τμή- 
ματος καθαριότητας. 

2. Ακολουθεί το ωράριο εργασίας του εργατοτεχνικού 
προσωπικού καθαριότητας του Δήμου. 

3. Ελέγχει το ωράριο εργασίας σε όλο το εργατοτε- 
χνικό προσωπικό καθαριότητας του Δήμου (οδηγών - 
εργατών). 

4. Επιβλέπει την ενημέρωση των καρτελών παρουσίας 
του προσωπικού κατά την προσέλευση και αποχώρησή 
του και ενημερώνει τον Προϊστάμενό του για τις ση- 
μειούμενες απουσίες ή τυχόν παρατυπίες, στη χρήση 
του ωρολογίου. 

5. Επιβλέπει προσωπικά την επι τόπου εκτέλεση των 
εργασιών που ανατίθενται στο εργατοτεχνικό προσω¬ 
πικό, σύμφωνα με το καταρτιζόμενο πρόγραμμα. 

6. Δέχεται τα διάφορα παράπονα ή αιτήματα των 
κατοίκων της περιφέρειας, σχετικά με την καθαριότητα 
και φροντίζει, εφόσον πρόκειται για θέματα καθημερι¬ 
νότητας για την ικανοποίησή τους. 

7. Συνέργαζεται με το Γρφαφείο που υπάγεται, για 
τον προσδιορισμό των τομέων, των δρομολογίων των 
αυτοκινήτων καθαριότητας και των άλλων προγραμ¬ 
μάτων που συντάσσονται με εντολή του Προϊσταμένου 
του αυτοτελούς τμήματος καθαριότητας. 

8. Ενημερώνει τον Προϊστάμενο του Γραφείου για 
όσες και όποιες διαπιστώσεις κάνει κατά την εκτέλεση 
της δουλειάς του, χρήσιμες για τη βελτίωση του έργου 
των συνεργείων, τόσον όσον αφορά τους εργαζόμενους 
σ’ αυτά, όσο και όσον αφορά αυτήν την ίδια δουλειά 
τους. 

9. Δίνει τις πρέπουσες και απαραίτητες οδηγίες προς 
τους εργαζομένους για την καλύτερη και αποδοτικότε¬ 
ρη εκτέλεση της δουλειάς τους.Φροντίζει για την εξα¬ 
σφάλισή των, κατά το δυνατόν, καλύτερων συνθηκών 
παραμονής των εργαζομένων στον τόπο προσέλευσής 
τους και παραμονής τους στο Δήμο. 

10. Αναφέρει αμέσως τις ελλείψεις σε είδη, εργαλεία 
και υλικά που αφορούν τα μέσα που χρησιμοποιούνται 
από την υπηρεσία Καθαριότητας. 

11. Φροντίζει, ώστε τα υπάρχοντα αναγκαία μέσα για 
την εκτέλεση της δουλειάς των συνεργείων, να βρίσκο¬ 
νται στον ενδεδειγμένο χώρο, όταν χρειάζεται. 

12. Η μέριμνα της υγειονομικής ταφής των απορριμ¬ 
μάτων ή οποιοσδήποτε άλλης μορφής επεξεργασίας 
τους. 

13. Η επιμέλεια της λειτουργίας του χώρου υγειονομι¬ 
κής ταφής (ενταφιασμός, ζύγιση απορριμμάτων, φύλαξη 
χώρου κ.λπ.). 14.Προσυπογράφουν τις κάρτες όλου του 
προσωπικού. 

Β) Γ ραφείο Εργασιών Καθαριότητας - Αποκομιδής. 

1. Η αποκομιδή των αστικών απορριμμάτων και η ενα¬ 
πόθεσή τους στο χώρο υποδοχής και επεξεργασίας 
αυτών. 

2. Η καθαριότητα των οδών, πλατειών της πόλης και 
γενικά των κοινοχρήστων χώρων μέσα στην περιφέρεια 
του Δήμου (δρόμοι, πλατείες, χείμαρροι, υπόνομοι, πάρ¬ 
κα, αφοδευτήρια κ,λπ.). 

3. Το κατάβρεγμα των Δημοτικών οδών και κοινοχρή¬ 
στων χώρων κατά τη θερινή περίοδο. 

4. Το πλύσιμο των οδών, των πλατειών και των κά¬ 
δων. 

5. Η εκτέλεση του άμεσου καθαρισμού των χώρων 
όπου λειτουργούν και διενεργούνται λαϊκές αγορές, 
αμέσως μετά το πέρας αυτών. 

6. Η εκτέλεση εργασιών αποκομιδής, μεταφοράς και 
απόρριψης των απορριμμάτων (π.χ. προερχόμενα από 
οικίες, καταστήματα, επιχειρήσεις, κοινόχρηστους χώ¬ 
ρους) βαρέων και μη αντικειμένων και η μεταφορά τους 
σε ειδικό χώρο ο οποίος ορίζεται παγίως ή κάθε φορά 
από το τμήμα καθαριότητας. 

7. Η επιμέλεια εργασιών περισυλλογής υπολειμμάτων 
κοπής δέντρων, φυτών, δενδροστοιχειών (κλαριά, ξύλα, 
χόρτα, λιγούστρα) ιδιαίτερα κατά τη θερινή περίοδο και 
ύστερα από τα σχετικά κλαδέματα του γραφείου και 
κηποτεχνίας και πρασίνου. 

8. Ο καθαρισμός ακτών και παραλιών της πόλης. 

9. Η απορρύπανση της πόλης από τα πάσης φύσε- 
ως διαφημιστικά ή άλλα έντυπα που έχουν ριφθεί ή 
επικολληθεί αυθαίρετα ή παραμένουν επικολλημένα 
μετά τη λήξη της νόμιμης διάρκειάς των και ο κα¬ 
θαρισμός των τοίχων και κοινοχρήστων χώρων από 
τις εγγραφές διαφόρων μηνυμάτων, παραστάσεων, 
συνθημάτων κ.λπ. 

10. Η διενέργεια απολυμάνσεων σε οποιοδήποτε χώρο 
δημιουργείται τέτοια υποχρέωση από το Δήμο. 

11. Η μέριμνα της υγειονομικής ταφής των απορριμ¬ 
μάτων ή οποιασδήποτε άλλης μορφής επεξεργασίας 
τους. 

12. Η επιμέλεια λειτουργίας του χώρου υγειονομικής 
ταφής (ενταφιασμός, ζύγιση απορριμμάτων, φύλαξη 
χώρου κ.λπ.). 

13. Η μέριμνα εφαρμογής προγραμμάτων ανακύκλω¬ 
σης απορριμμάτων. 

Γ) Γραφείο Διοικητικής Υποστήριξης 

1. Παροχή Γραμματειακών Υπηρεσιών Διεύθυνσης Αυ¬ 
τοτελούς Τμήματος Καθαριότητας (διακίνηση εισερ¬ 
χομένων - εξερχομένων εγγράφων, τήρηση αρχείων 
εγγράφων, δακτυλογράφηση και αναπαραγωγή κειμέ¬ 
νων). 

2. Συγκέντρωση υλικού και τήρηση αρχείου (π.χ. σε 
φακέλους). Στο αρχείο περιλαμβάνονται κάθε φύσης 
έγγραφα, έντυπα, αλληλογραφία κ.λπ. 

3. Χειρισμός του Μηχανογραφικού εξοπλισμού που 
είναι αναγκαίος για την αποδοτική εκτέλεση των δρα¬ 
στηριοτήτων της οργανικής μονάδας. 

4. Κάθε εργασία σχετική με τη διευκόλυνση του έργου 
αυτής. 

2) Στο τέλος της παρ. Δ' (Γραφείο Ειδικής Ταμειακής 
Υπηρεσίας) του άρθρου 2 του Ο.Ε.Υ. 

Προστίθεται εδάφιο ως κατωτέρω: 

Στο γραφείο Ειδικής Ταμειακής Υπηρεσίας προβλέ- 
πεται από τους υπηρετούντες υπαλλήλους, να τοποθε¬ 
τηθούν και να απασχολούνται ένας Κεντρικός Ταμίας, 
ένας Διαχειριστής Ταμείου, ένας εισπράκτορας καθώς 
και ένας αναπληρωτής αυτών κατά περίπτωση, εφόσον 


χρειαστεί αναπλήρωση αυτών σε απουσίες μακράς δι¬ 
άρκειας. 

3) Τροποποιεί το άρθρο 11 του ΟΕΥ με την προσθήκη 
και δημιουργία των κατωτέρω θέσεων: 

1. Δύο (2) θέσεων ΠΕ23 Δημοτική Αστυνομία. 

2. Δύο (2) θέσεων ΤΕ23 Δημοτική Αστυνομία. 

3. Πέντε (5) θέσεων ΔΕ23 Δημοτική Αστυνομία. 

4. Μία (1) θέση ΠΕ κλάδου Οικονομικού - Λογιστικού. 

5. Μία (1) θέση ΤΕ κλάδου Οικονομικού - Λογιστικού. 

6. Μία (1) θέση ΤΕ22 Διοίκηση Μονάδων Τ.Α. 

7. Δύο (2) θέσεις ΠΕ Πληροφορικής. 

8. Μία (1) θέση ΤΕ Πληροφορικής 

9. Μία (1) θέση ΔΕ Η/Υ (ή ΔΕ πληροφορικής) 

10. Μία (1) θέση ΔΕ Διοικητικού - Οικονομικού. 

4) Τροποποιείται το άρθρο 13ο του Οργανισμού 
Εσωτερικής Υπηρεσίας του Δήμου με την κατάργηση 
τεσσάρων (4) θέσεων ΙΔΑΧ λόγω κενώσεως αυτών ως 
κατωτέρω: 

ΠΡΟΣΩΡΙΝΕΣ ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ 
ΧΡΟΝΟΥ 

Ειδικότητα Θέσεις 

ΥΕ16 μία (1) 

Τροποποιείται το άρθρο 16 ως κατωτέρω: 

ΘΕΣΕΙΣ ΕΙΔΙΚΩΝ ΣΥΜΒΟΥΛΩΝ 

Τρεις θέσεις Ειδικών Συμβούλων ή Ειδικών Συνεργα¬ 
τών ή Επιστημονικών συνεργατών. 

5) Προστίθενται στο άρθρο 17 τα κατωτέρω. 

Αρθρο 17 

ΘΕΣΕΙΣ ΠΡΟΪΣΤΑΜΕΝΩΝ 

Στις διοικητικές ενότητες των προστιθεμένων υπηρε¬ 
σιών του Δήμου προϊστανται μόνιμοι υπάλληλοι όπως 
παρακάτω: 

ΟΡΓΑΝΙΚΗ ΜΟΝΑΔΑ ΚΛΑΔΟΙ ΠΡΟΪΣΤΑΜΕΝΩΝ 

1. Δ/νση Δημοτικής Αστυνομίας ΠΕ23 ή ΤΕ23 
α) Τμήμα Επιστημονικής Υποστήριξης ΠΕ23 ή ΠΕ5 ή 

ΠΕ7 ή ΠΕ πε- 
ριβαντολόγων 

β) Τμήμα Προγραμματισμού ΠΕ23 ή ΤΕ23 

ή ΔΕ23 

2. Τμήμα ΚΕΠ ΠΕΙ ή ΤΕ17 

3. Τμήμα Καθαριότητας ΠΕ, ΤΕ, ΔΕ 

Με την υπ’ αριθμ. 2372/1.7.2005 βεβαίωση του Δήμου 
Μεσσαπίων ο μέσος όρος των τακτικών εσόδων οικ. 
έτους 2003 - 2004 ανέρχεται στο ποσό των 2.532.718,79€. 
Το ετήσιο κόστος της μισθοδοσίας των νέων θέσεων 
ανέρχεται στο ποσό των 190.750,00 € ποσό που κα¬ 
λύπτεται από το μέσο όρο των τακτικών εσόδων του 
Δήμου. 

Κατά τα λοιπά ισχύει ο Οργανισμός Εσωτερικής Υπη¬ 
ρεσίας του Δήμου Μεσσαπίων όπως έχει ψηφιστεί με τις 
υπ’ αριθμ. 59/1999 και 159/1999 Α.Δ.Σ και έχει δημοσιευθεί 
στα ΦΕΚ 672/17.5.1999 ΚΑΙ 285/199.3.2000 αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 29 Δεκεμβρίου 2005 
Με εντολή Γ ενικού Γ ραμματέα Περιφέρειας 
Η Διευθύντρια 

ΑΡΕΤΗ ΛΑΔΕΡΟΥ - ΤΣΙΜΠΡΙΚΙΔΟΥ 

Αριθ. 5044 (5) 

Αναθεώρηση άδειας λειτουργίας του Σταυριδείου Εκ¬ 
κλησιαστικού Ιδρύματος Περίθαλψης Χρονίως πα- 
σχόντων «Ο ΑΓΙΟΣ ΚΥΠΡΙΑΝΟΣ», αρμοδιότητας Ιε¬ 
ρός Μητρόπολης Αλεξ/πολης, μη κερδοσκοπικού 
χαρακτήρα. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Το π.δ. 30/1996 «Κώδικας Νομαρχιακής Αυτοδιοίκη¬ 
σης» όπως τροποποιήθηκε και συμπληρώθηκε μεταγε¬ 
νέστερα. 

2. Το ν. 2345/1995 «Οργανωμένες υπηρεσίες παροχής 
προστασίας από φορείς κοινωνικής πρόνοιας και άλλες 
διατάξεις» ΦΕΚ 231/1995 τ. Α'. 

3. Την υπ’ αριθμ. Π4β/οικ.4690/1996 απόφαση Υπουρ¬ 
γού Υγείας και Πρόνοιας «Προϋποθέσεις Ίδρυσης και 
λειτουργίας Μονάδων Φροντίδας Ηλικιωμένων - ΜΚ, μη 
κερδοσκοπικού χαρακτήρα» (ΦΕΚ 833/1996 τ. Β'). 

4. Τις υπ’ αριθμ. 1345 σχ360/27.6.1997 και 1531/12.7.2001 
αποφάσεις μας ΦΕΚ 576/τ. Β714.7.1997 και ΦΕΚ 978/τ.Β7 


30.7.2001, σχετικές με την χορήγηση άδειαςΊδρυσης και 
λειτουργίας και αναθεώρησης αδείας του παραπάνω 
Ιδρύματος. 

5. Το υπ’ αριθμ. Λ/515/7.9.2005 έγγραφο του αναφε- 
ρομένου Ιδρύματος μαζί με την υπ’ αριθμ. 4/26.8.2005 
απόφαση του Διοικητικού Συμβουλίου για την αναθεώ¬ 
ρηση της άδειας λειτουργίας, λόγω τροποποίησης του 
εσωτερικού κανονισμού λειτουργίας, αποφασίζουμε: 

1) Αναθεωρούμε τις υπ’ αριθμ. 1345/σχετ 360/27.6.1997 
και 1531/12.7.2001 αποφάσεις μας, σχετικές με την χορή¬ 
γηση άδειαςΊδρυσης και λειτουργίας και αναθεώρησης 
αδείας, του Σταυριδείου Εκκλησιαστικού Ιδρύματος πε¬ 
ρίθαλψης χρονίως πασχόντων «Ο ΑΠΟΣ ΚΥΠΡΙΑΝΟΣ» ως 
Μονάδας Φροντίδας Ηλικιωμένων - ΜΚ, λόγω τροποποί¬ 
ησης του εσωτερικού κανονισμού λειτουργίας του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 22 Δεκεμβρίου 2005 
Ο Νομάρχης 

ΝΙΚΟΛΑΟΣ ΖΑΜΠΟΥΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




